پرزیدنتی رجب طیب اردوغان، دونیانین آجی گون‌لر یاشادیغینی ایفاده ائده‌رک؛
"نوروزون ایفاده ائتدیگی یئنی‌دن دیریلیش روحونا ساغلام بیر شکیلده صاحب چیخمالیییق" دئدی.
اردوغان، 21 مارس دونیا نوروز گونو سببیله بیر مئساژ یاییملادی.
پرزیدنت اردوغان، مئساژیندا، نوروزون، گئنیش بیر جغرافیادا، قارداش‌لیق و دوستلوغون گونو اولدوغونو خاطیرلادیب، بؤلگه و دونیا باریشی اوچون ثابت‌لیک و رفاه گتیرمه‌سینی آرزو ائتدی.
اردوغان مئساژیندا، دونیانین دموکراسی، حاق، اؤزگورلوک، خوش‌گؤرو کیمی قاوراملارین اویقولامالارینا، بالذات بو دیرلری سیستملشدیرنلر طرفین‌دن خیانت ائدیلدیگی آجی گون‌لر یاشادیغینا دقت چئکدی.
پرزیدنت، "مدنیت و کولتور حوزه‌میزی بوغماغا چالیشان‌لارا قارشی مباریزه‌نی، اؤز تاریخیمیزدن و گله‌نک‌لریمیز آلدیغیمیز گوجله وئرجییک" دئدی.
اردوغان، دونیا‌داکی بوتون مظلوم و ضرر چئکمیش خالق‌لار اوچون قوتسال بیر گله‌جیین سمبولو اولا‌جاق بایرام اودونون، آنادولودان یاخیلاجاغینی دا ایفاده ائتدی.
